30. 3. 85 II De Europæiske Fællesskabers Tidende B3 Nr. L 92/1 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 19. december 1984 om en procedure i henhold til EØF-traktatens artikel 85 (IV/26.870 — Aluminiumimport fra Østeuropa) (Kun den engelske, den franske, den italienske, den nederlandske og den tyske udgave er autentiske) (85/206/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, under henvisning til Rådets forordning nr. 17 af 6. februar 1962 (), første forordning om anvendelse af bestemmelserne i traktatens artikler 85 og 86, senest ændret ved akten vedrørende Grækenlands tiltrædelse, under henvisning til anmeldelse af 1970 i henhold til artikel 4 i forordning nr. 17, under henvisning til Kommissionens beslutning af 16. august 1978 om at indlede proceduren, efter at have givet de berørte virksomheder lejlighed til at udtale sig i henhold til artikel 19, stk. 1, i forordning nr. 17 og forordning nr. 99/63/EØF af 25. juli 1963 om udtalelser i henhold til artikel 19, stk. 1 og 2, i Rådets forordning nr. 17 ?), under henvisning til udtalelse afgivet af Det rådgivende Udvalg for Kartel- og Monopolspørgsmål, og ud fra følgende betragtninger: (1) EFT nr. 13 af 21. 2. 1962, s. 204/62. (?) EFT nr. 127 af 20. 8. 1963, s. 2268/63. a 1. SAGSFREMSTILLING 1. Aftalerne 1.1. Indledning Ved de aftaler, der er genstand for behandling under denne sag, begrænsedes salget af råalumini- um og i sidste instans tillige andet aluminium fra udenrigshandelsorganisationerne i USSR, Polen, Ungarn, Tjekkoslovakiet og DDR, idet salg kun kunne finde sted til en gruppe vestlige råalumini- umproducenter. Til gengæld for de vestlige parters køb af råaluminium i ingots påtog udenrigs- handelsorganisationerne sig med få undtagelser pligt til ikke at sælge aluminium (i form af ingots, skrot, sekundaaluminium eller halvfabrikata) til andre mulige købere i den vestlige verden fra 1963 til 1976. Aftalernes gennemførelse omfattede hele råaluminiumindustrien inden for EF og det meste af samme industri i Vesteuropa, og der førtes kontrol med eksporten til EF, EFTA-landene, USA og Sydamerika, ligesom visse mængder ingots blev omdirigeret fra EF til Tyrkiet og Japan. Fra 1963 indgik først et engelsk selskab, nemlig Brandeis Goldschmidt and Co. Ltd. og senere dets schweiziske datterselskab, Brandeis Goldschmidt and Co. AG (?) en række aftaler om køb (?) Medmindre det er nødvendigt at sondre, kaldes disse to selskaber i det følgende under ét for »Brandeis Goldschmidt«.